|  |
| --- |
| **Стандард 7. Упис студената**  Високошколска установа у складу са друштвеним потребама и својим ресурсима уписује студенте на одговарајући студијски програм на основу успеха у претходном школовању и провере њиховог знања, склоности и способности. |
| **Опис** (највише 500 речи)  На Основне академске студије социологије имају право да конкуришу за упис сви појединци који су завршили средње школе у четворогодишњем трајању. Након конкурисања пријављени кандидати приступају полагању пријемног испита, који се састоји из теста знања из Социологије (према програму за гимназије у Републици Србији). Након пријемног испита и оцене резултата пријављених кандидата на тесту знања врши се рангирање на основу успеха кандидата у средњој школи и резултата оствареног на тесту занања. Овом приликом успех из средње школе носи максимално 40 поена, а успех на тесту знања укупно 60 поена.  На основу ових укупних резултата формира се ранг листа кандидата. Упис кандидата на студије првог степена се врши према редоследу на ранг листи до броја кандидата предвиђеног квотом за упис која је објављена у конкурсу, као и на основу приоритета жеља кандидата за упис на студијске програме који постоје на Филозофском факултету који је кандидат навео у пријави. По актуелним прописима, у статусу буџетског студента могу бити примљени само кандидати који остваре укупно најмање 51 поен (пријемни испит + школски успех), а у статусу самофинансирајућег само они који остваре најмање 30 поена.  Кандидат који има положену општу матуру не полаже пријемни испит. Уместо пријемног испита овом кандидату вреднују се резултати опште матуре, у складу са општим актом Универзитета.  Кандидат који је као ученик III и IV разреда средње школе освојио једно од прва три појединачна места на републичком такмичењу из социологије, које организује Министарство просвете и науке, или међународном такмичењу из социологије, не полаже пријемни испит. Том кандидату вреднује се пријемни испит максималним бројем бодова.  Лица из осетљивих група могу полагати пријемни испит на начин прилагођен њиховим потребама који предложе у писаном облику приликом пријаве на конкурс за упис на студијски програм у складу са објективним могућностима факултета. |
| **Табеле и Прилози за стандард 7:**  [**Табела 7.1.**](file:///C:\Users\Users\IlijaK\AppData\Local\Downloads\Tabele\Tabela%207.1.doc)  Преглед броја студената који су уписани на студијски програм у текућој и претходне две године.  [**Табела 7.2.**](file:///C:\Users\Users\IlijaK\AppData\Local\Downloads\Tabele\Tabela%207.2.doc) Преглед броја студената који су уписани на студијски програм по годинама студија у текућој школској години.  **Прилог 7.1.** Конкурс за упис студената;  **Прилог 7.2.** Решење о именовању комисије за пријем студената.  **Прилог 7.3.** Услови уписа студената (извод из Статута институције, или други документ) - (прилози су исти као прилози који се дају у документацији за акредитацију установе, уз програм се прилажу само у електронској верзији). Институција је дужна да при упису на мастер студије води рачуна о претходно стеченим компетенцијама кандидата. |